Here is a page extracted from Wikipedia that may contain CSS, HTML, and a lot of unformatted text.

Title: Ballestilla
Content: A ballestilla ye un instrumento de navegación antigo emplegato ta mesurar l'altaria d'o sol y atros astros sobre l'horizont con a fin de fer servir a información asinas obtenita en a navegación nautica.

Una descripción d'a ballestilla que fació un chodigo catalán dito Levi ben Gerson en 1342 pareixe estar a noticia mas antiga sobre iste instrumento.

A ballestilla ye un tocho de fusta sobre a que se desliza un atro tocho mas chicot. O marín aplicaba o uello en un extremo d'o instrumento, dirichiba iste enta a estrela que quería conoixer a suya posición y deslizaba o tocho cruzato dica que a parti inferior d'ista coincidiba con l'horizont y a superior con a estrela. L'altaria d'a estrela (anglo que forma con l'horizont) se leyeba dreitament en una graduación gravata en a fusta prencipal.
 
Os marins —mas que mas os espanyols y os portugueses— feban servir a ballestilla ta determinar a latitut a la que se trobaban a traviés d'a mesura de l'altaria d'a estrela polar sobre l'horizont (l'altaria de Polaris sobre l'horizont ye una buena mida aproximata d'a latitut).

Se veiga tamién 
 Astrometría.
 Astronomía de posición.
 Estrela Polar.
 Latitut celeste.
 Nautica.
 Polaris (estrela).
 Sextant.
 Trigonometría.

Referencias 

Navegación